กีฬาโรงเรียนกีฬาแห่งประเทศไทย ครั้งที่ 17

กีฬาโรงเรียนกีฬาแห่งประเทศไทย ครั้งที่ 17 (17th Thailand Sports School Games) หรือ "พะยูนเกมส์" เป็นการแข่งขันกีฬาระหว่างโรงเรียนกีฬาจากสังกัดต่าง ๆ ในประเทศไทยและโรงเรียนกีฬาจากต่างประเทศ โดยครั้งนี้จัดการแข่งขันเป็นครั้งที่ 17 โดยจังหวัดตรัง รับหน้าที่เป็นเจ้าภาพจัดการแข่งขันระหว่างวันที่ 15-24 มิถุนายน พ.ศ. 2557 

**สัญลักษณ์ประจำการแข่งขัน**
สัญลักษณ์ประจำการแข่งขันครั้งนี้จะเป็นรูปต่าง ๆ ซึ่งมีความหมายดังนี้- พระพลบดีทรงช้างเอราวัณอยู่เหนือก้อนเมฆ ประทับอยู่เหนือเครื่องหมายสามห่วง (เขียว ขาว เหลือง) หมายถึง ชาวพลศึกษา ผู้ซึ่งเรียนรู้ในเรื่องของพลศึกษา พุทธิศึกษา และจริยศึกษา- ตราทะเลและกระโจมไฟ เป็นตราสัญลักษณ์ของจังหวัดตรัง ซึ่งเป็นเจ้าภาพการจัดการแข่งขันในครั้งนี้- ธงชาติไทยและธงชาติพันธมิตรโรงเรียนกีฬาในอาเซียน คือ ประเทศมาเลเซีย อินโดนีเซีย สิงคโปและบรูไน อันหมายถึง โรงเรียนกีฬาในประเทศไทยที่สังกัดกรมพลศึกษาและสังกัดองค์กรปกครองส่วนท้องถิ่นและอื่น ๆ และประเทศพันธมิตรในอาเซียน ที่มาร่วมการแข่งขันในครั้งนี้

**สัตว์นำโชค**
สัญลักษณ์นำโชคหรือมาสคอตประจำการแข่งขันครั้งนี้คือ  พะยูน ใช้ชื่อ “ Mr.Friendship”  เพื่อสื่อถึงการแข่งขันที่มีจุดเน้นในด้านความรัก ความสามัคคีและความเป็นหนึ่งเดียว เพื่อเป็นพลังในการขับเคลื่อนและพัฒนากีฬาสู่มาตรฐานในระดับสากลในโอกาสต่อไป
โดยการใช้พะยูนเป็นสัญลักษณ์มีที่มาจาก จังหวัดตรังเป็นเมืองชายทะเลฝั่งตะวันตก ของภาคใต้ มีธรรมชาติและสิ่งแวดล้อมที่อุดมสมบูรณ์ นอกจากชายหาด เกาะและท้องทะเลที่สวยงามแล้ว ทะเลตรังยังมีหญ้าทะเลที่มีความอุดมสมบูรณ์มากที่สุดแห่งหนึ่ง จึงมี “พะยูน” ซึ่งเป็นสัตว์เลี้ยงลูกด้วยนมอาศัยอยู่เป็นจำนวนมาก ซึ่งน่าจะเป็นฝูงสุดท้ายและมากที่สุดในประเทศไทยในปัจจุบัน จึงใช้ "พะยูน" เป็นสัญลักษณ์ในครังนี้

**คำขวัญประจำการแข่งขัน**
ปรัชญาการกีฬา คือ “การรู้แพ้ รู้ชนะ รู้อภัย” ซึ่งใช้ได้ในทุกเกมส์การแข่งขันทั้งในระดับท้องถิ่นและระดับนานาชาติ การจัดการแข่งขันในครั้งนี้ จึงได้ดำเนินการภายใต้ปรัชญากีฬาดังกล่าว จึงใช้คำขวัญการแข่งขันกีฬาโรงเรียนกีฬาแห่งประเทศไทย ครั้งที่ 17 “พะยูนเกมส์ ” ว่า
คำขวัญดังกล่าวสอดคล้องกับแนวคิด 3 ประการได้แก่  - เกมส์สีเขียว ขาว เหลือง ซึ่งเป็นสัญลักษณ์ของชาวพลศึกษา- เกมส์แห่งการพัฒนา มีจุดเน้นการพัฒนามาตรฐานการกีฬาให้สอดคล้องกับการเปลี่ยนของสังคมยุคใหม่ โดยการนำนวัตกรรมและเทคโนโลยีสมัยใหม่เข้ามาช่วยในการพัฒนา- เกมส์ของประชาชน เป็นเกมส์แห่งความร่วมมือของทุกภาคส่วน เพื่อสร้างความรักความสามัคคีและสันติสุขของสังคม โดยใช้กีฬาเป็นสื่อกลางการจัดการแข่งขันในครั้งนี้จึงเป็นการ “ รวมหัวใจ...รวมพลัง..เป็นหนึ่งเดียว ”
จากแนวคิดนี้   เพื่อต้องการส่งสารถึงผู้เกี่ยวข้องให้รับรู้ถึงประเด็นที่มีโรงเรียนกีฬาและต้องการสื่อความหมายของโรงเรียนกีฬาว่าเป็นสัญลักษณ์แห่งคุณภาพและมาตรฐานการกีฬา ตลอดจนการใช้เวทีนี้ให้เป็นเวทีของการแลกเปลี่ยนเรียนรู้ประสบการณ์ทางสังคมในมิติต่าง ๆ เพื่อการแลกเปลี่ยนเรียนรู้ในคุณค่าทางการกีฬาและศิลปวัฒนธรรมของท้องถิ่นไปพร้อม ๆ กับความต้องการให้ประชาชนได้รับรู้และซึมซับในจิตวิญญาณของพะยูนเกมส์   “Payun Game of Spirit” ที่มีเจตนาและอุดมการณ์ที่มุ่งให้เป็นกิจกรรมสัญลักษณ์แห่งคุณภาพและมาตรฐานการกีฬาสู่ความเป็นเลิศ การจัดการแข่งขันกีฬาฯ ในครั้งนี้  โดยมีหน่วยงานภาครัฐ ภาคเอกชน สมาคม ชมรมต่าง ๆ และพี่น้องประชาชนชาวนตรังทุกคน ได้ร่วมกันเป็นเจ้าภาพจัดการแข่งขันฯ เพื่อให้บรรลุเป้าหมายที่กำหนดไว้ 3 ประการ คือ 1.ยิ่งใหญ่ 2.ประทับใจ 3.ได้มาตรฐาน

**ชนิดกีฬาที่แข่ง**
กีฬาโรงเรียนกีฬาแห่งประเทศไทย ครั้งที่ 17 จัดการแข่งขันทั้งสิ้น 21 ชนิดกีฬา แบ่งเป็นชนิดกีฬาที่จัดการแข่งขัน 20 ชนิดกีฬาและชนิดกีฬาสาธิต 1 ชนิดกีฬา ดังนี้- กรีฑา- เนตบอล- ฟุตบอล- จักรยาน (ประเภทถนน)- เทเบิลเทนนิส- ยิงปืน- ว่ายน้ำ- เทนนิส- ฟุตซอล- วอลเลย์บอล- แฮนด์บอล- เทควันโด- มวยปล้ำ- มวยสากลสมัครเล่น- ยกน้ำหนัก- ยูโด- เซปักตะกร้อ- มวยไทยสมัครเล่น- ปันจักสีลัต- บาสเกตบอล- กีฬาสาธิต
** คาราเต้โด

**โรงเรียนที่เข้าร่วมการแข่งขัน**
โรงเรียนกีฬาที่เข้าร่วมการแข่งขันครั้งนี้ ประกอบด้วย โรงเรียนกีฬาในประเทศไทย จำนวน 20 แห่ง และโรงเรียนกีฬาจากต่างประเทศ จำนวน 7 แห่ง รวมทั้งสิ้น 27 แห่ง ดังนี้
โรงเรียนกีฬาในประเทศไทย
จำนวน 20 แห่ง แยกตามสังกัด ดังนี้- 1. โรงเรียนกีฬาในสังกัดสถาบันการพลศึกษา จำนวน 11 แห่ง ประกอบด้วย
# โรงเรียนกีฬาจังหวัดขอนแก่น (358 คน)
# โรงเรียนกีฬาจังหวัดชลบุรี (310 คน)
#  โรงเรียนกีฬาจังหวัดตรัง (จำนวน 252 คน)
#  โรงเรียนกีฬาจังหวัดนครศรีธรรมราช (จำนวน 335 คน)
#  โรงเรียนกีฬาจังหวัดนครสวรรค์ (จำนวน 350 คน)
#  โรงเรียนกีฬาจังหวัดยะลา (จำนวน 150 คน)
# โรงเรียนกีฬาจังหวัดศีรษะเกษ (จำนวน 393 คน)
# โรงเรียนกีฬาจังหวัดสุพรรณบุรี (จำนวน 558 คน)
# โรงเรียนกีฬาจังหวัดอ่างทอง (จำนวน 308 คน)
# โรงเรียนกีฬาจังหวัดลำปาง (จำนวน 297 คน)
# โรงเรียนกีฬาจังหวัดอุบลราชธานี (จำนวน 493 คน)- 2. โรงเรียนกีฬาสังกัดองค์การบริหารส่วนจังหวัด,องค์การบริหารส่วนตำบล, เทศบาล และอื่น ๆ จำนวน 9 แห่ง ประกอบด้วย
# โรงเรียนกีฬากรุงเทพมหานคร (จำนวน 473 คน)
# โรงเรียนกีฬาเทศบาลนครนครราชสีมา (จำนวน 295 คน)
# โรงเรียนกีฬาเทศบาลนครนครปฐม (จำนวน 325 คน)
# โรงเรียนกีฬาเทศบาลนครนครสุราษฎร์ธานี (จำนวน 126 คน)
# โรงเรียนกีฬาองค์การบริหารส่วนจังหวัดพิษณุโลก (จำนวน 275 คน)
# โรงเรียนกีฬาเทศบาลเมืองทุ่งสง (จำนวน 100 คน)
# โรงเรียนกีฬาท้องถิ่นจังหวัดร้อยเอ็ด
# โรงเรียนกีฬานครนนท์วิทยา 6
# โรงเรียนกีฬาหมื่นศรีวิทยานุสรณ์
โรงเรียนกีฬาจากต่างประเทศ
จำนวน 7 แห่ง ประกอบด้วย
# โรงเรียนกีฬาตังกู มาโกตาอิสเมล ประเทศมาเลเซีย (Tunku Mahkota Ismail Sports School)
# โรงเรียนกีฬาบูกิตจาริล ประเทศมาเลเซีย (Bukit Jalil Sports School)
# โรงเรียนกีฬาปาฮัง เนชัลแนล ประเทศมาเลเซีย (Sekolah Sukan Malaysia Pahang)
# โรงเรียนกีฬาซาบา เนชัลแนล ประเทศมาเลเซีย (Sabah Sports School)
# โรงเรียนกีฬาซาราวัก (Sarawak Sports School)
# โรงเรียนกีฬาประเทศสิงคโปร์ (Singapore Sports School)
# โรงเรียนกีฬาประเทศบูรไน (Brunei Sports School)

**อ้างอิง**
หมวดหมู่:การแข่งขันกีฬาหลายประเภท
หมวดหมู่:กีฬาโรงเรียนกีฬาแห่งประเทศไทย
หมวดหมู่:โรงเรียนกีฬา